నవమాసాలూ మోసి, బిడ్డకు ఊపిరి పోస్తుంది అమ్మ. ప్రాణానికి ప్రాణంగా పెంచి ప్రయోజకుల్ని చేస్తుంది. కానీ వయసొచ్చేసరికి ఆమె ప్రేమనే కాదు, తమను భూమ్మీదికి తెచ్చింది ఆ తల్లే అన్న విషయాన్ని కూడా మర్చిపోయి అమ్మను అనాథను చేస్తున్నవారెందరో. కానీ చైనాకు చెందిన యాభయ్యేళ్ల చెన్‌ జిన్‌యిన్‌ రెండు చేతుల్లేకపోయినా కన్నతల్లిని కళ్లలో పెట్టుకుని చూసుకుంటున్నాడు. అందుకే, ఇప్పుడు ఇంటర్నెట్‌, వాట్సాప్‌లలో ఎందరో బిడ్డలకు స్ఫూర్తినిచ్చే సూపర్‌స్టార్‌ అయ్యాడు. ఏడేళ్ల వయసులో కరెంటు షాక్‌ కొట్టి రెండు చేతుల్నీ కోల్పోయాడు చెన్‌. కుటుంబాన్ని పోషిస్తున్న తండ్రి అతడికి ఇరవయ్యేళ్లొచ్చేసరికే కన్నుమూశాడు. అప్పటికే చెన్‌ అన్నదమ్ములు ఇల్లొదిలి వెళ్లిపోవడంతో ఇంటి బాధ్యతను తల్లి భుజానవేసుకుంది. పశువుల్ని కాస్తూ చిన్న చిన్న పనుల్లో ఆమెకు తోడుగా ఉండేవాడు చెన్‌. కానీ వయసుమీద పడటంతో ఆరోగ్యం క్షీణించి కొన్నేళ్లనుంచీ మంచం పట్టిందామె. అప్పుడు చుట్టుపక్కల వాళ్లు కొందరు 'ఇక నువ్వు ఏ పట్టణానికో వెళ్లి అడుక్కోవడం మంచిది' అని చెన్‌కి సలహా ఇచ్చారు. దానికి అతడు కోపంగా 'నాకు చేతుల్లేకపోయినా కాళ్లతో నా పనులు చేసుకోగలను' అని సమాధానం ఇచ్చాడట. అనడమే కాదు, కాళ్లతోనే అన్ని పనులూ చేసుకోవడం నేర్చుకున్నాడు కూడా. ప్రస్తుతం తనకున్న కొద్దిపొలంలో సాగు చేసుకోవడంతో పాటు, ఇంట్లో కూరగాయలు కోసుకోవడం, వంట చేసుకోవడం, గిన్నెలు తోముకోవడం అన్ని పనులూ కాళ్లతోనే చేస్తున్నాడు. ఇక, తల్లికి పక్షవాతం వచ్చి చెయ్యి కదపలేని పరిస్థితిలో ఉంటే తన నోటితోనే స్పూను పట్టుకుని ఆమెకు తినిపిస్తున్నాడు. మాతృదేవోభవ... అంటాం. ఇలాంటి కొడుకులుంటే పుత్రులూ దేవుడితో సమానమే.
ఇవేంటో చెప్పుకోండి చూద్దాం..!
కళ్లకు కనిపించేదంతా నిజం కాదు. ఇక్కడ కనిపిస్తున్నవాటి వెనుక ఉన్న రహస్యం తెలిస్తే... ఆమాట ముమ్మాటికీ నిజం అని మరోసారి అనిపించకతప్పదు. అచ్చం పిజ్జా, చికెన్‌, నూడుల్స్‌, బర్గర్‌లా ఉన్న ఈ ఫొటోల్లోనివన్నీ అసలు సిసలైన కేకులు మరి. బ్రిటన్‌కి చెందిన 24 ఏళ్ల లారా లౌకైడ్స్‌ కేకుల్ని ఫాస్ట్‌ఫుడ్‌లా రూపొందిస్తే ఎలా ఉంటుందన్న ఆలోచనతో వీటిని తయారుచేసి ఇన్‌స్టాగ్రామ్‌లో పెట్టింది. ఇక, ఇంతలా కళ్లను మాయ చేస్తున్న అవి అంతర్జాతీయంగా ప్రాచుర్యం పొందాయనడంలో ఆశ్చర్యం ఏముందీ! వీటిని తయారుచెయ్యాలనుకునేవారి కోసం లారా తన వెబ్‌సైట్లో క్లాసులు కూడా చెబుతోంది.
అక్కడ సుదీప్‌ దేవుడు!
'వాడు ఆ హీరోకి పెద్ద అభిమానిరా... గుండెల్లో గుడి కట్టి ఆరాధించేస్తుంటాడు'... ఎవరైనా ఓ హీరోని బాగా అభిమానిస్తుంటే ఇలా అనడం సహజం. కానీ నిజంగానే ఓ ఊరి జనమంతా తమ అభిమాన నటుడి ఫొటోను రోజూ పూజిస్తారంటే నమ్మగలరా... కర్ణాటకలోని చిత్రదుర్గలోని బగ్గనాడు గ్రామం గురించి తెలిస్తే కచ్చితంగా నమ్మాల్సిందే. ఈ ఊరి ప్రజలు హీరో సుదీప్‌ అంటే ప్రాణం పెట్టేస్తారు. అదేనండీ 'ఈగ' సినిమాలో విలన్‌గా చేశాడు కదా ఆ సుదీప్‌. అతడు శాండల్‌వుడ్‌(కన్నడ చిత్రసీమ)లో పెద్ద హీరో. పదిహేనేళ్ల కిందట 'కిచ్చ' సినిమాతో కిచ్చ సుదీప్‌గా ప్రాచుర్యం పొందిన సుదీప్‌ని అప్పట్నుంచీ దేవుడిలా కొలుస్తున్నారట బగ్గనాడు గ్రామస్థులు. ఇళ్లలోనూ దుకాణాల్లోనూ సుదీప్‌ ఫొటోని పెట్టుకుని రోజూ అగరవత్తులు వెలిగించడమే కాదు, ప్రతి మంగళవారం స్థానికంగా ఉండే కరియమ్మదేవి ఆలయంలో ప్రత్యేక పూజలు జరిపేటపుడు కూడా సుదీప్‌ ఫొటోకి పూజలు చేస్తారు. ఇక, కార్తీకమాసంలోనూ సుదీప్‌ పుట్టినరోజునాడూ అతడి కటౌట్లు పెట్టి అక్కడ పెద్ద ఎత్తున జాతరలే నిర్వహిస్తారు. అయితే, అది మారుమూల గ్రామం కావడంతో ఈ విషయం మొన్నమొన్నటి వరకూ సుదీప్‌కి కూడా తెలియదట. తెలియగానే ఆశ్చర్యపోయి అంతటి అభిమానం ఉన్నవారిని వెంటనే కలవాలని వెళ్లాడట.
ఒకటేం... రెండు కొనుక్కో
హరి, అతని స్నేహితులు ముగ్గురూ బార్‌లో ఓ టేబుల్‌ చుట్టూ కూర్చున్నారు. మందు పార్టీ జోరుగా సాగుతోంది. అందరూ సెల్‌ఫోన్లను టేబుల్‌మీదే ఉంచారు. కాసేపయ్యాక వాళ్ళలో ఇద్దరు బాత్‌రూమ్‌కి వెళ్ళారు. ఇంతలో టేబుల్‌ మీద ఉన్న ఫోన్లలో ఒకటి మోగింది. హరి ఆ ఫోనెత్తాడు... 'ఏమండీ, మీ లాకర్లో డబ్బులు తీసుకుని నేనో నెక్లెస్‌ కొనుక్కుంటున్నా.'
'ఒక్కటేం, రెండు కొనుక్కో' అన్నాడు హరి. 'పట్టుచీర కూడా కొనుక్కుందామనుకుంటున్నా.' 'అవీ రెండు తీసుకో.' 'మరి వడ్డాణమో...' 'నచ్చితే వడ్డాణాలు కూడా రెండు కొనుక్కో.'
పక్కనున్న మిత్రుడికి నోటమాట రావట్లేదు. ఫోన్‌ పెట్టేశాక అడిగాడు... 'నీకు నీ భార్యంటే చాలా ఇష్టంలా ఉందే.' 'ఇష్టమా పాడా... ఆ ఫోన్‌ నాది కాదు' చల్లగా చెప్పాడు హరి.
navamaasaaluu mosi, biddaku oopiri postundi amma. praanaaniki praanamgaa penchi prayojakulni chestundi. cony vayasochesariki aame premane kaadu, tamanu bhoommeediki tecchindi aa talle anna vishayaanni kuudaa marchipoyi ammanu anaathanu chestunnavarendaro. cony chainaaku chendina yaabhayyella cheni jineyinni rendu chetullekapoyina kannatallini kallalo pettukuni chusukuntunnadu. anduke, ippudu internetse, vaatsaaplalo endaro biddalaku sphuurtinichhe superystarsi ayyadu. edella vayasulo karentu shaky kotti rendu chetulnee kolpoyadu cheni. kutumbaanni pooshistunna tandri atadiki iravayyellochesariki kannumusadu. appatike cheni annadammulu illodili vellipovadamto inti baadhyatanu talli bhujanavesukundi. pasuvulni kaastuu chinna chinna panullo aameku thodugaa undevaadu cheni. cony vayasumeeda padatamtho aarogyam ksheeninchi konnellanunchi mancham pattindame. appudu chuttupakkala vaallu kondaru 'ika nuvvu e pattananiko velli adukkovadam manchidi' ani cheneki salaha icharu. daaniki atadu kopanga 'naaku chetullekapoyina kaallatho naa panulu chesukogalanu' ani samadhanam ichadata. anadame kaadu, kaallathone anni panuluu chesukovadam neerchukunnaadu kuudaa. prastutam tanakunna koddipolamlo saagu chesukovadamto paatu, intlo kuuragaayalu kosukovadam, vanta chesukovadam, ginnelu tomukovadam anni panuluu kaallathone chestunnadu. ika, talliki pakshavaatam vachi cheyyi kadapaleni paristhitilo unte tana notitone spoonu pattukuni aameku tinipistunnadu. matrudevobhava... antam. ilanti kodukulunte putruluu devudito samaname.
ivento cheppukondi chuddam..!
kallaku kanipinchedantaa nijam kaadu. ikkada kanipistunnavaati venuka unna rahasyam teliste... aamaata mummatiki nijam ani marosari anipinchakatappadu. acham pizja, chiken, noodulse, bargarle unna ee photollonivanni asalu sisalaina kekulu mari. britonki chendina 24 ella lara loukidesse kekulni fasteafudkelaa roopondiste ela untundanna aalochanatho veetini tayaaruchesi inystagramilo pettindi. ika, intalaa kallanu maaya chestunna avi antarjaatiiyamgaa praachuryam pondaayanadamlo aascharyam emundi! veetini tayaarucheyyaalanukunevava kosam lara tana webesitelo klaasulu kuudaa chebutondi.
akkada sudipe devudu!
'vaadu aa heeroki pedda abhimanira... gundello gudi katti aaraadhinchestuntaadu'... evaraina oo heeroni baga abhimaanistunte ilaa anadam sahajam. cony nijamgaane oo oori janamanta tama abhimana natudi photonu roojoo poojistaarante nammagalara... karnaatakalooni chitradurgaloni bagganadu graamam gurinchi teliste kachitamgaa nammalsinde. ee oori prajalu heero sudipe ante praanam pettestaaru. adenandi 'eega' cinemalo vilannigaa cheshaadu kada aa sudipe. atadu sandalmedse(kannada chitraseema)loo pedda heero. padihenella kindata 'kichha' sinimaatho kichha sudiipmaa praachuryam pondina sudeepni appatnunchii devudila kolustunnarata bagganadu graamasthulu. illaloonuu dukaanaalloonuu sudipe photoni pettukuni roojoo agaravattulu veliginchadame kaadu, prati mangalavaaram sthaanikamgaa unde kariyammadevi aalayamlo pratyeka poojalu jaripetapudu kuudaa sudipe photoki poojalu chestaaru. ika, kaartiikamaasamloonuu sudipe puttinarojunadu atadi katoutlu petti akkada pedda ettuna jaatarale nirvahistaaru. ayithe, adhi maarumuula graamam kaavadamtho ee vishayam monnamonnati varakuu sudeepni kuudaa teliyadata. teliyagaane aascharyapoyi antati abhimanam unnavaarini ventane kalavaalani vellaadata.
okatem... rendu konukko
hari, athani snehitulu mugguru barelo oo table chuttu kuurchunnaaru. mandu party jorugaa saagutondi. andaruu selephonlanu tebulmeede unchaaru. kasepayyaka vaallalo iddaru batheroomki vellaaru. intalo table meeda unna fonlalo okati mogindi. hari aa phonettaadu... 'emandi, mee laakarlo dabbulu teesukuni neno neclesse konukkuntunna.'
'okkatem, rendu konukko' annadu hari. 'pattuchiira kuudaa konukkundamanukuntu.' 'avy rendu teesuko.' 'mari vaddaanamo...' 'nachite vaddaanaalu kuudaa rendu konukko.'
pakkanunna mitrudiki notamata ravatledu. fone pettesaka adigaadu... 'neeku nee bharyante chala ishtamla unde.' 'ishtama pada... aa fone naadi kaadu' challaga cheppaadu hari.